Foto: UEFA UYeFA intizom qo‘mitasi «Yuventus» darvozaboni Janluiji Buffonni Chempionlar Ligasi chorakfinalidan o‘rin olgan «Real»ga (3:1) qarshi safar o‘yinidagi qilig‘i uchun jazoladi. 39 yoshli posbon bosh hakam Maykl Oliver qaroridan qattiq norozi bo‘lib, uni haqorat qilgani uchun yevrokuboklardagi 3ta o‘yinga diskvalifikatsiya qilindi. Eslatib o‘tamiz, Buffon o‘yinning so‘nggi daqiqasida penalti belgilagan hakamni «qalbining o‘rnida chiqindi qutisi bo‘lgan inson» deb aytgan edi. Avvalroq, Buffon «Yuventus»ni tark etganini e’lon qildi. U bilan «PSJ» klubi qiziqmoqda.